Joniškio rajono savivaldybės TARYBA

SPRENDIMAS

DĖL JONIŠKIO RAJONO SAVIVALDYBĖS TARYBOS 2014 M. VASARIO 27 D. SPRENDIMO NR. T-12 „DĖL JONIŠKIO RAJONO SAVIVALDYBĖS BIUDŽETINIŲ ĮSTAIGŲ DARBUOTOJŲ DARBO UŽMOKESČIO“ PAKEITIMO

2015 m. kovo 26 d. Nr. T-27

Joniškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos Vyriausybės 1993 m. liepos 8 d. nutarimu Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ (2015 m. vasario 25 d. nutarimo Nr. 193 redakcija), Joniškio rajono savivaldybės taryba n u s p r e n d ž i a

pakeisti:

1. Joniškio rajono savivaldybės biudžetinių įstaigų darbuotojų tarnybinius atlyginimus, patvirtintus Joniškio rajono savivaldybės tarybos 2014 m. vasario 27 d. sprendimo Nr. T-12 „Dėl Joniškio rajono savivaldybės biudžetinių įstaigų darbuotojų darbo užmokesčio“ 1 punktu, ir juos išdėstyti nauja redakcija (pridedama);

2. Joniškio rajono savivaldybės biudžetinių įstaigų sveikatos priežiūros specialistų tarnybinius atlyginimus, patvirtintus Joniškio rajono savivaldybės tarybos 2014 m. vasario 27 d. sprendimo Nr. T-12 „Dėl Joniškio rajono savivaldybės biudžetinių įstaigų darbuotojų darbo užmokesčio“ 3 punktu, ir juos išdėstyti nauja redakcija (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka ir sąlygomis.

Savivaldybės meras	Gediminas Čepulis

PATVIRTINTA

Joniškio rajono savivaldybės tarybos

2014 m. vasario 27 d. sprendimu Nr. T-12

(Joniškio rajono savivaldybės tarybos

2015 m. kovo 26 d. sprendimo Nr. T-27

redakcija)

JONIŠKIO RAJONO SAVIVALDYBĖS BIUDŽETINIŲ ĮSTAIGŲ DARBUOTOJŲ TARNYBINIAI ATLYGINIMAI

(bazinės mėnesinės algos dydžiu)

Pareigybė	Tarnybinio atlyginimo koeficientas, išskyrus MMA
Įstaigų ir organizacijų vadovų pavaduotojai	10,4–16
iš jų ūkio ir bendrųjų klausimų	10,4–16
Vyriausieji buhalteriai	10,2–18
Skyrių, kitų padalinių vadovai	9,7–13
Specialistai
įgiję aukštąjį universitetinį išsilavinimą	9,23–11,4
įgiję aukštąjį neuniversitetinį išsilavinimą (baigę kolegijas)	9,17–10,5
įgiję aukštesnįjį išsilavinimą ar specialųjį vidurinį iki 1995 metų	9–10
Tarnautojai, išskyrus vadovus ir specialistus	8,85–9
Darbininkai	MMA

Pastabos:

1. Vyresniųjų buhalterių, atliekančių vyriausiojo buhalterio funkcijas (kai yra tik vienas apskaitos darbuotojas), tarnybiniai atlyginimai nustatomi kaip vyriausiųjų buhalterių.

2. Skyrių, kitų padalinių vadovų pavaduotojų tarnybiniai atlyginimai nustatomi 10–15 procentų mažesni negu skyrių, kitų padalinių vadovų.

3. Aukštos kvalifikacijos darbininkams, dirbantiems atsakingus darbus, vietoj tarifinių atlygių galima nustatyti tarnybinį atlyginimą iki koeficiento 8,8 bazinės mėnesinės algos dydžiu.

4. Švietimo įstaigų specialistams ir kitiems darbuotojams, neįgijusiems aukštesniojo išsilavinimo, tarnybinis atlyginimas nustatomas vadovaujantis švietimo įstaigų darbuotojų ir kitų įstaigų pedagoginių darbuotojų darbo apmokėjimo sąlygomis, patvirtintomis Lietuvos Respublikos švietimo ir mokslo ministro.

5. Specialistams, neįgijusiems aukštesniojo išsilavinimo, kurių tarnybinių atlyginimų koeficientai nėra nustatyti, tarnybinius atlyginimus (koeficientais) nustato įstaigos vadovas. Šie tarnybiniai atlyginimai (koeficientais) negali būti lygūs ar didesni nei toje įstaigoje dirbančių specialistų, turinčių aukštesnįjį išsilavinimą, tarnybiniai atlyginimai (koeficientais). Jei įstaigoje nėra specialistų, turinčių aukštesnįjį išsilavinimą, tarnybinius atlyginimus specialistams su žemesniu nei aukštesnysis išsilavinimu galima nustatyti iki 10 koeficiento bazinės mėnesinės algos dydžiu.

6. Lentelėje vartojama santrumpa MMA – minimalioji mėnesinė alga.

____________________

PATVIRTINTA

Joniškio rajono savivaldybės tarybos

2014 m. vasario 27 d. sprendimu Nr. T-12

(Joniškio rajono savivaldybės tarybos

2015 m. kovo 26 d. sprendimo Nr. T-27

redakcija)

JONIŠKIO RAJONO SAVIVALDYBĖS BIUDŽETINIŲ ĮSTAIGŲ SVEIKATOS PRIEŽIŪROS SPECIALISTŲ TARNYBINIAI ATLYGINIMAI

(bazinės mėnesinės algos dydžiu)

Pareigybė	Tarnybinio atlyginimo koeficientas, išskyrus MMA
Įstaigų ir organizacijų vadovų pavaduotojai	10,4–22,8
Skyrių, kitų padalinių vadovai	9,7–18,2
Specialistai
įgiję aukštąjį universitetinį išsilavinimą	9,23–16,5
iš jų specialistai, kurių mokymo trukmė pagal mokymo planus stacionare 6 ir daugiau metų	9,23–17,4
įgiję aukštąjį neuniversitetinį išsilavinimą (baigę kolegijas)	9,17–14,7
įgiję aukštesnįjį išsilavinimą ar specialųjį vidurinį iki 1995 metų	9–13
Pagalbinis medicinos ir individualios priežiūros personalas	8,6–10

Pastaba. Lentelėje vartojama santrumpa MMA – minimalioji mėnesinė alga.

___________________